Lolland-Falsters Stifts-Tidende, 1838-10-26
Fædrelandet. Efterat det i Stændernes 11te Møde ved Afstemning blev med 58 Stemmer mod 10 afgjort at en Committee skulde nedsættes i Anledning af Assessor Ussings Forslag om at petitionere og Stændernes Forening, hvilket Forslag fornemmelig blev understøttet af Bang og Steenfeldt, og til Medlemmer af Committeen vare valgte Bankdirecteur Bang, Proprietair Tutein, Bankdirecteur Haagen, Farver Svane og Kammerraad Drewsen, foredrog Assessor Algreen-Ussing et Forslag om Danmarks Finantsvæsen, hvilket gik ud paa: 1) at Hans Majestæt allernaadigst vil foranstalte, at der snarest muligt tages de kraftigste Forholdsregler, for ved Besparelser at formindske Statens aarlige Udgifter; 2) at Mænd, der ikke udelukkende høre til Embedstanden, maae vorde udnævnte til at tage Deel i den Commissions Forhandlinger, der er nedsat for at undersøge Finantsernes og Statsgjældens Tilstand og udarbeide en Plan for at tilveiebringe Ligevægt imellem Statens Jndtægter og Udgifter; 3) at fuldstændige og detaillerede Beretninger og samtlige Stats=Jndtægter og Udgifter aarligen maae ved Trykken vorde bekjendtgjorte. Forsamlingen antog eenstemmig, efterat Commissarius var fremkommen med nogle Modbemærkninger, at henvise Forslaget til en Committee, der komtil at bestaae af: Proprietair Tutein, Etatsraad Treschow, Grev Lerche, Capitain Herforth og Bankdirecteur Bang. Procurator Rye forelæste derefter et Andragende fra Kæmner Schøne i Vordingborg angaaende et andet Skatteligningssystem for Kjøbstæderne, hvilket Andragende med 67 Stemmer mod 1 blev forkastet. Tolvte Møde den 11te October. Præsidenten anmeldte at han havde modtaget: 1) nogle bemærkninger af den kongelige danske Gesandt i Haag, Baron Selby, angaaende Jorders Taxation og den derpaa grundede Boniterings=Beregning til Brug ved den nye Matriculering; indleverede af Kammerherre, Baron Rosenørn=Lehu; 2) et af Forligelsescommissair Thomsen indleveret Andragende fra Hersløv og Svogerløv Gaardbrugere, om at den nye Matricul snarest muligt maatte træde i Kraft; 3) et af Provst Birch indleveret Andragende fra adskillige Skolelærere i Roeskilde Amt, angaaende Forbedring i Skolelærernes Kaar; hvoraf det under N 1 og 2 Nævnte vilde blive afleveret til Committeen for Udkastene angaaende Jndførelsen af en Skyldsætning af Jordeiendomme, m. m., og det under Ne 3 anførte Andragende til Committeen for Udkastet angaaende Forbedring i Landsbyskolelærernes Kaar. Derefter skredes til den foreløbige Forhandling over Udkastet til en Placat, angaaende det Sted, der i visse Tilfælde skal ansees for en Trængendes Fødested. Trettende Møde den 12te Octbr. Udkastet til en Placat om det almindelige Kornmaals Jndførelse paa Bornholm, og Udkastet til en Anordning, hvorved Forordningen 26de October 1804 og Placaten 14 December samme Aar angaaende Gieldsforpligtelser, der indgaaes af Umyndige og Mindreaarige, forandres, bleve foretagne, det første til endelig og det sidste til foreløbig Forhandling. Justitsraad Skibsted foredrog derpaa et Forslag til en Lov om Vandsteders Udtørring og Afdæmning, der efterat være understøttet af flere Jordegodseiere og Lardbrugere blev med 65 Stemmer mod I henviist til en Committee, der kom til at bestaa af Proprietair Langkilde, Justitsraad Skibsted, Amtmand Neergaard, Kammerjunker Scavenius, og Kammerjunker Benzon. Gaardmand Hans Christensen foredrog derpaa et Forslag om at den, en 60aarig Gaardmand tilstaaede Ret til at have en Søn fri for Krigstjeneste, maa udvides til de Gaardmænd, der ere 50 Aar gamle, i det han yttrede, at han havde grundet dette Forslag paa egen Erfaring, da han i sit 50de Aar ikke længer havde fundet sig istand til at følge sin Plov. Efter en kort Debatte blev det med 36 Stemmer mod 29 vedtaget, at Forslaget skulde henvises til en Committee, der tillige havde at afgive Betænkning over et af Cancellieraad Hostrup oplæst Andragende fra Gaardmand Niels Knudsen af Drigstrup om, Bi at en 60-aarig Gaardmand der ingen Søn eller Pleiesøn har, maa faae en Karl fri for militair Tjeneste, naar han vil indsætte ham til Universalarving, og kom Committeen til at bestaae af Amtmand Tillisch, Cancellieraad Haastrup og Kammerr. Drewsen, Fjortende Møde den 12te October. Udkastet til en Placat indeholdende nærmere Bestemmelser og Omløben med Varer blev foretagen til endelig Behandling. Femtende Møde den 15de October. Vicepræsidenten Etatsraad Treschow fungerede i Præsidentens Forfold. Udkastet til et Reglement angaaende en Bygningscommission i Reikavig paa Jsland blev foretaget til foreløbig Forhandling. Brændeviinsbrænder J Sidenins foredrog derpaa et Andragende fra Stubbekjøbing Byes Communalbestyrelse om at Stubbekjøbing for Fremtiden maatte være undtaget fra Vordingborg og Gaabense Færgesteders Eneret til Færgefarten mellem Sjælland og Falster, hvilket Andragende dog efter en kort Debatte blev forkastet med 50 Stemmer mod 5. Proprietair Langkilde foredrog derpaa et Forslag om Bankhæftelsen af Skolejorder, hvilket Andragende ligeledes med 38 Stemmer mod 18 blev forkastet.